Tres Arroyos hiriko Euskal Etxea

Tres Arroyoseko Euskal Etxea, ofizialki Centro Vasco 'Hiru Erreka', Argentinako Tres Arroyos hirian dagoen euskal etxe bat da, Buenos Aires probintzian. Sarmiento 375 / kalearen 387 zenbakian dago.
 Historia 
Tres Arroyoseko etxea oso berria da, 25 urte eskas ditu. Tres Arroyos Tandil eta Bahía Blanca hirien artean dago, Ozeano Atlantikotik gertu.

Euskaldun asko Tres Arroyos hirian biltzeko beharra handituz joan zen, eta horren inguruan, euskal familien lehen bilerak 1999. urtean egin ziren. Sentipen hori denbora askotik zetorren, baina azkenean egun batean ados jarri ziren, iparraldeko eta hegoaldeko familiak zeuden, ez zen inolako alderik egon, denak bat ziren. Azkenik, 1999ko urriaren 16an, Hiru Erreka euskal etxea sortu zen, bere lehen lehendakaria emakumea izan zelarik, Maria Teresa Urdampilleta, eta oraingoa Horacio Jaureguibehere da. Lehendakariak izan ziren honako hauek ere: Maria Asuncion Goizueta Legarreta, Jose Luis Artuch, Mario Rodriguez Goizueta, Francisco Urbieta, Myrian Hojbjerg Izurieta.

 Helburuak 
Hauek dira Euskal Etxearen helburuak:

Helbururik nagusiena euskal etxea izatea da, euskal herriko lurra  Argentinan, euskal kultura osoa zainduz eta indartuz, adibidez: jolasak, dantzak, gastronomia, musika eta, batez ere, euskara, nortasun propioa ematen diguna eta pertsona gisa aberasten gaituena.

Argentinako eta mundu osoko euskaldunekin dugun harremana ere garrantzitsua da, ateak zabalik egon behar dira lagunak jasotzeko,  osasuntsua da Argentinako gainerako gizartearekin harremanak izatea, sustraiak bistatik galdu gabe.

 Baliabideak 
250px|thumb|"Plaza de los Vascos" enparantza.
Gaur egun egoitza propioa eraikitzen ari dira, baina, nolanahi ere, hiriko hainbat lekutan ditugu txokoak hainbat jarduera garatzeko, kasu gehienetan Tres Arroyoseko udalerriko erakundeekin batera.

Etxearen eraikuntza amaitu ondoren, beharrezko baliabideak izango ditu jarduera guztiak egiteko, Enparantza bat daukagu " Plaza de los Vascos " izenekoa, Euskal Herriko maparekin, gure euskaldun zaharrarekin, gure Gernikarekin, Ikurriñarekin, jolasekin, etab.

 Jarduerak 

 Kantu-taldea. Ostegunero, 19:00etatik aurrera.
 Dantza taldea. ostiralero 17:00etatik aurrera
 Mus. jokoa ostiralero 20:00etatik aurrera
 Pilota paleta taldea. Larunbatero 17:00etatik aurrera.
 Euskara; asteartero aurrez aurre 19:00etatik aurrera, eta birtualki asteazkenero 19:00etatik aurrera.
 Jende guztiarentzako doako jarduerak eta hitzaldiak, adibidez;
 Gernikari buruz, euskal abizenei buruz, Tres Arroyos hirian euskarak duen presentziari buruz, euskarari buruz, euskararen nazioarteko egunari buruz, etab.
 Urtero, atzerriko gizataldeen jaietan eta gariaren jai probintzialean parte hartzen dugu.

 Iruditegia 

 Munduko Euskal Etxeen mapa 
erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)

 Erreferentziak 

 Ikus, gainera 
 Euskal etxeak
 Euskal diaspora

 Kanpo estekak 
 Instagrameko kontua
 www.euskaletxeak.eus

Kategoria:Argentinako euskal etxeak
Kategoria:Buenos Aires probintzia